CELEX: 22012D0154
Language: et
Date: 2012-09-28 00:00:00
Title: EMP Ühiskomitee otsus nr 154/2012, 28. september 2012 , millega muudetakse EMP lepingu I lisa ( Veterinaar- ja fütosanitaarküsimused )

13.12.2012   
            
            
               ET
            
            
               Euroopa Liidu Teataja
            
            
               L 341/3
            
         EMP ÜHISKOMITEE OTSUS
   nr 154/2012,
   28. september 2012,
   millega muudetakse EMP lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut (EMP leping), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 4. oktoobri 2011. aasta rakendusotsus 2011/648/EL, millega muudetakse otsust 2008/185/EÜ seoses Belgia lisamisega Aujeszky haigusest vabade liikmesriikide loetelusse (1).
            
         
               (2)
            
            
               EMP lepingusse tuleb inkorporeerida komisjoni 21. detsembri 2011. aasta rakendusotsus 2011/879/EL, millega muudetakse nõukogu direktiivi 2009/158/EÜ (kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta) II ja IV lisa (2).
            
         
               (3)
            
            
               EMP lepingusse tuleb inkorporeerida komisjoni 17. veebruari 2012. aasta rakendusotsus 2012/112/EL, millega muudetakse nõukogu direktiivi 92/65/EMÜ E lisa seoses veterinaarsertifikaatide näidistega põllumajandusettevõtetest pärit loomade ning heakskiidetud asutustest, instituutidest või keskustest pärit loomade, sperma, munarakkude ja embrüote jaoks (3).
            
         
               (4)
            
            
               Käesolevas otsuses käsitletakse õigusakte, mis on seotud muude elusloomadega kui kalad ja vesiviljelusloomad ning loomsete toodetega, nagu munarakud, embrüod ja sperma. Kõnealuseid küsimusi käsitlevaid õigusakte ei kohaldata Islandi suhtes, nagu see on sätestatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
            
         
               (5)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatükki muudetakse järgmiselt.
   
               1)
            
            
               Osa 4.1 punkti 9 (nõukogu direktiiv 92/65/EMÜ) ja osa 8.1 punkti 15 (nõukogu direktiiv 92/65/EMÜ) lisatakse järgmine taane:
               
                           „—
                        
                        
                           
                              32012 D 0112: komisjoni rakendusotsus 2012/112/EL, 17. veebruar 2012 (ELT L 50, 23.2.2012, lk 51).”
                        
                     
         
               2)
            
            
               Osa 4.2 punkti 84 (komisjoni otsus 2008/185/EÜ) lisatakse järgmine taane:
               
                           „—
                        
                        
                           
                              32011 D 0648: komisjoni rakendusotsus 2011/648/EL, 4. oktoober 2011 (ELT L 260, 5.10.2011, lk 19).”
                        
                     
         
               3)
            
            
               Osa 8.1 punktile 3a (nõukogu direktiiv 2009/158/EÜ) ja osa 4.1 punktile 4a (nõukogu direktiiv 2009/158/EÜ) lisatakse järgmine taane:
               
                           „—
                        
                        
                           
                              32011 D 0879: komisjoni rakendusotsus 2011/879/EL, 21. detsember 2011 (ELT L 343, 23.12.2011, lk 105).”
                        
                     
         Artikkel 2
   Rakendusotsuste 2011/648/EL, 2011/879/EL ja 2012/112/EL norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 29. septembril 2012. aastal, tingimusel et EMP ühiskomiteele on esitatud kõik EMP lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 260, 5.10.2011, lk 19.
   
      (2)  ELT L 343, 23.12.2011, lk 105.
   
      (3)  ELT L 50, 23.2.2012, lk 51.
   
      (4)  Põhiseadusest tulenevaid nõudeid ei ole nimetatud.